“หุ้นเอเชีย” เปิดบวก รับ “เฟด” ขึ้นดอกเบี้ย 0.25% บ่งชี้เงินเฟ้อชะลอตัว
“ตลาดหุ้นเอเชีย” เปิดบวก รับเฟดขึ้นอัตราดอกเบี้ย 0.25% ตามคาดการณ์ และนายเจอโรม พาวเวล ชี้เงินเฟ้อในสหรัฐเริ่มชะลอตัวลง ซึ่งทำให้นักลงทุนมองว่าเป็นการส่งสัญญาณผ่อนคันเร่งในการปรับขึ้นดอกเบี้ย
“ตลาดหุ้นเอเชีย” เปิดบวก รับเฟดขึ้นอัตราดอกเบี้ย 0.25% ตามคาดการณ์ และนายเจอโรม พาวเวล ชี้เงินเฟ้อในสหรัฐเริ่มชะลอตัวลง ซึ่งทำให้นักลงทุนมองว่าเป็นการส่งสัญญาณผ่อนคันเร่งในการปรับขึ้นดอกเบี้ย
2 ก.พ. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยปรับตัวตามทิศทางตลาดหุ้นสหรัฐที่ปิดในแดนบวกเมื่อคืนนี้ ขณะที่นักลงทุนประเมินผลการประชุมของธนาคารกลางสหรัฐ (เฟด) โดยเฟดปรับขึ้นอัตราดอกเบี้ย 0.25% ตามคาดการณ์และ นายเจอโรม พาวเวล ประธานเฟดกล่าวว่าเงินเฟ้อในสหรัฐเริ่มชะลอตัวลง ซึ่งทำให้นักลงทุนมองว่าเป็นการส่งสัญญาณผ่อนคันเร่งในการปรับขึ้นดอกเบี้ย
ทั้งนี้ ดัชนีนิกเกอิเปิดภาคเช้าที่ระดับ 27,453.67 จุด เพิ่มขึ้น 106.79 จุด หรือ +0.39%, ดัชนีฮั่งเส็งเปิดภาคเช้าที่ระดับ 22,276.23 จุด เพิ่มขึ้น 204.05 จุด หรือ +0.92% และดัชนีเซี่ยงไฮ้คอมโพสิตเปิดภาคเช้าที่ระดับ 3,291.78 จุด เพิ่มขึ้น 6.86 จุด หรือ +0.21%
ทั้งนี้ คณะกรรมการกำหนดนโยบายการเงิน (FOMC) ของเฟดมีมติเป็นเอกฉันท์ปรับขึ้นอัตราดอกเบี้ยระยะสั้น 0.25% สู่ระดับ 4.50-4.75% ในการประชุมวันนี้ ซึ่งเป็นระดับสูงสุดนับตั้งแต่เดือนต.ค.50
โดยการปรับขึ้นอัตราดอกเบี้ยดังกล่าว เป็นไปตามที่ตลาดคาดการณ์ไว้ และเป็นการปรับขึ้นอัตราดอกเบี้ยเป็นครั้งที่ 8 ติดต่อกันนับตั้งแต่ที่เฟดเริ่มวัฏจักรปรับขึ้นอัตราดอกเบี้ยในเดือนมี.ค.65